**РЕШЕНИЯ от ПРОТОКОЛ №8**

**31. 05. 2018 г.**

**РЕШЕНИЕ №77**

**Общински съвет - Момчилград реши:**

Проекто - дневния ред на заседанието, което се проведе на 31. 05. 2018 г. да стане дневен ред със следните допълнения в т. Други:

*Изменение и допълнение на Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет на община Момчилград.*

**РЕШЕНИЕ №78**

**На основание чл. 21, ал. 1, т. 9, чл. 27, чл. 4 и чл. 5 от ЗМСМА, чл. 12 и чл. 13 от Наредбата за упражняване правата на собственост на община Момчилград върху общинската част от капитала на търговските дружества, Общински съвет –Момчилград реши:**

1. Определя инж. Сунай Хасан Халил – кмет на община Момчилград, да представлява община МомчилградвОбщото събрание на МБАЛ «Д-р Атанас Дафовски» АД – Кърджали
2. При невъзможност за участие на г-н Сунай Хасан да бъде заместван от инж. Бахатдин Юсуфов Ахмедов – секретар на община Момчилград.

**РЕШЕНИЕ №79**

**На основание чл. 21, ал. 1, т. 23 от ЗМСМА, чл. 17, т. 1, от Наредба №12/25.07.2016 г. за прилагане на подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7 "Основни услуги и обновяване на селата в селските райони" от ПРСР за периода 2014-2020 г., в сила от 05.01.2018 г., издадена от Министерството на земеделието и храните, Обн. ДВ. бр.60/2.08.2016г., изм. и доп., бр. 3 от 05. 01. 2018 г. Общински съвет - Момчилград реши:**

1. Да даде съгласие Община Момчилград да кандидатства с проектно предложение: **“Реконструкция и рехабилитация на съществуващи улици и тротоари в гр. Момчилград“,** по Процедура чрез подбор на проектни предложения № BG06RDNP001-7.001 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. по реда на условията за кандидатстване.

1. Да потвърди, че дейностите по проектното предложение отговарят на приоритетите на Общинския план за развитие на Община Момчилград за 2014 - 2020 година.
2. Да възложи на Кмета на Община Момчилград да извърши всички необходими действия при кандидатстването и реализирането на проекта.

**РЕШЕНИЕ №80**

**На основание чл. 21, ал. 1, т. 23 от ЗМСМА, чл. 17, т. 1, от Наредба №12 от 25. 07. 2016 г. за прилагане на подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7 "Основни услуги и обновяване на селата в селските райони" от ПРСР за периода 2014-2020 г., в сила от 05. 01. 2018 г*.*, издадена от Министерството на земеделието и храните, Обн. ДВ. бр.60 от 02.08.2016г., изм.и доп.,бр. 3 от 05. 01. 2018 г., Общински съвет – Момчилград реши:**

1. Да даде съгласие Община Момчилград да кандидатства с проектно предложение:***„Реконструкция, ремонт, оборудване и/или обзавеждане на СУ „ Н. Й. Вапцаров” гр. Момчилград община Момчилград“*,** по Процедура чрез подбор на проектни предложения № BG06RDNP001-7.002– Училище „Реконструкция, ремонт, оборудване и/или обзавеждане на общинска образователна инфраструктура с местно значение в селските райони, която включва основно или средно училище, финансирано чрез бюджета на общината или професионална гимназия по § 10 от Преходните и заключителните разпоредби на Закона за предучилищното и училищното образование“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.по реда на Условията за кандидатстване (*Приложение №1 към Заповед № РД 09 – 223 /08. 03. 2018 г.)*

2. Да потвърди, че дейностите по проектното предложение отговарят на приоритетите на Общинския план за развитие на Община Момчилград за 2014-2020 година.

3. Да възложи на Кмета на Община Момчилград да извърши всички необходими действия при кандидатстването и реализирането на проекта.

**РЕШЕНИЕ №81**

**На основание чл. 21, ал. 1, т. 23 от ЗМСМА, чл. 17, т. 1 от Наредба №12/25. 07. 2016 г. за прилагане на подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7 "Основни услуги и обновяване на селата в селските райони" от ПРСР за периода 2014 - 2020 г., в сила от 05. 01. 2018 г., издадена от Министерството на земеделието и храните, Обн. ДВ. бр. 60 от 02. 08. 2016г., изм. и доп., бр. 3 от 05. 01. 2018 г., Общински съвет - Момчилград реши:**

1. Да даде съгласие Община Момчилград да кандидатства с проектно предложение: **„Изграждане и обновяване на площи за широко обществено ползване в община Момчилград“** по Процедура чрез подбор на проектни предложения BG06RDNP001-7.006 – Площи „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР за периода 2014 – 2020 г. по реда на Условията за кандидатстване *(Приложение №1 към Заповед № РД 09 – 231 от 09.03.2018 г.)*

2. Да потвърди, че дейностите по проектното предложение отговарят на приоритетите на Общинския план за развитие на Община Момчилград за 2014-2020 година.

3. Да възложи на Кмета на Община Момчилград да извърши всички необходими действия при кандидатстването и реализирането на проекта.

**РЕШЕНИЕ №82**

**Общински съвет – Момчилград на основание чл. 21, ал. 2 от ЗМСМА и във връзка с чл. 3, ал. 2 от Наредбата за условията и реда за установяване на жилищни нужди, настаняване под наем в общински жилища и разпореждане определя броят, видът и местонахождението на жилищата по своето предназначение, както следва:**

**І. ЖИЛИЩА ЗА ОТДАВАНЕ ПОД НАЕМ –** общ брой – 27

**гр. Момчилград, ул. ”Сан Стефано” №10, бл. 4**

1. ап. 32 две стаи и кухня вх. В, ет. І

**гр. Момчилград, ул. »Сан Стефано» №2, бл.10**

2. ап. 32 две стаи и кухня вх. Б, ет. VІ

**гр. Момчилград**, **ул. »Сан Стефано» №12, бл. 11**

3. ап. 13 две стаи и кухня вх. А, ет. V

**гр. Момчилград, ул. «Гюмюрджинска» №67**

4. ап. 25 стая и кухня вх. Б, ет. ІІІ

5. ап. 69 две стаи и кухня вх. Г, ет. VІ

**гр. Момчилград, ул. «Петко войвода» №19**

6. ап.19 стая и кухня вх. А, ет. V

**гр. Момчилград, ул. „Пазарска” №2**

7. ап.10 стая и кухня вх. А, ет. ІІІ

**гр. Момчилград, ул. «Маказа» №69**

8. ап.4 стая и кухня ет. І

9. ап.35 стая и кухня ет. VІ

**Родопска къща с. Звездел**

10. ап.1 две стаи и кухня

**гр. Момчилград, ул. ”Чучулига“ №8**

11. Двуетажна жилищна сграда

**гр. Момчилград, ул. ”Братя Миладинови“ №2**

12. Двуетажна жилищна сграда

**гр. Момчилград, ул. «Арда» №1**

13. Двуетажна жилищна сграда

**гр. Момчилград, ул. ”Чучулига“ №17**

14. Едноетажна жилищна сграда

**гр. Момчилград, ул. ”Чучулига“ №18**

15. Едноетажна жилищна сграда

**гр. Момчилград, ул. ”Тополите“ №18**

16. Двуетажна жилищна сграда

**гр. Момчилград, ул. ”Христо Ботев“ №8**

17. Едноетажна жилищна сграда

**гр. Момчилград, ул. ”Христо Ботев“ №5**

18. Двуетажна жилищна сграда

**гр. Момчилград, ул. ”Ал. Стамболийси“ №4**

19. Двуетажна жилищна сграда

**гр. Момчилград, ул. ”Ал. Стамболийси“ №6**

20. Двуетажна жилищна сграда

**гр. Момчилград, ул. ”Ал. Стамболийси“ №12**

21. Двуетажна жилищна сграда – необитаема

**гр. Момчилград, ул. ”Гюмюрджинска“ №48**

22. Жилищна сграда ІІ и ІІІ етаж - необитаема

**гр. Момчилград, ул. ”Гюмюрджинска“ №55**

23. Жилищна сграда ІІ етаж

**гр. Момчилград, ул. ”Гюмюрджинска“ №51**

24. Жилищна сграда ІІ етаж

**с. Груево, мах. Поляна**

25. Двуетажна жилищна сграда

**с. Сушево, община Момчилград**

26. Едноетажна жилищна сграда

27. Първи етаж от двуетажна жилищна сграда

**ІІ. ВЕДОМСТВЕНИ ЖИЛИЩА – 2 бр.**

**гр. Момчилград, ул. «Гюмюрджинска» №24**

1. ап. 3 две стаи и кухня вх. А, ет. ІІ

**гр. Момчилград, ул. «Маказа» №69**

2. ап. 20 боксониера ет. ІV

**ІІІ. РЕЗЕРВНИ ЖИЛИЩА - 2 броя**

**Сграда МВР, с. Звездел**

1. ап.1 три стаи и кухня ет. ІІ

**гр. Момчилград, ул. «Петко войвода» №28**

2. ап. 8 две стаи и кухня ет. ІІІ

**ІV. ЖИЛИЩА ЗА ПРОДАЖБА - 17 броя**

**Родопска къща с. Лале**

1. ап.1 две стаи и кухня

2. ап.2 две стаи и кухня

3. ап.3 три стаи и кухня

4. ап.4 две стаи и кухня

5. ап.5 две стаи и кухня

6. ап.6 три стаи и кухня

**Родопска къща с. Синделци**

7. ап.2 две стаи и кухня

8. ап.3 две стаи и кухня

9. ап.4 три стаи и кухня

10. ап.5 две стаи и кухня

11. ап.6 две стаи и кухня

**Родопска къща с. Конче**

12. ап.1 две стаи и кухня

13. ап.2 две стаи и кухня

14. ап.3 три стаи и кухня

15. ап.4 две стаи и кухня

16. ап.5 две стаи и кухня

17. ап.6 три стаи и кухня

**РЕШЕНИЕ №83**

**І. На основание чл. 21, ал. 1, т. 12 от ЗМСМА и чл.8, ал.9 от Закона за общинската собственост, Общински съвет - Момчилград реши:**

**Допълва Раздел ІІІ, т. В от Програмата «Имоти върху които Община Момчилград, има намерение да учреди право на строеж» с т. 3 –** Право на строеж – надстрояване на съществуваща едноетажна жилищна сграда с два жилищни етажа, единият от които е използваем тавански етаж със застроена площ 135.87 кв. м. и разгъната застроен площ 271.74 кв.м., построена с отстъпено право на строеж в УПИ ІІ, пл.сн.№29, кв.9 по действащия ПУП на с. Прогрес, одобрен със заповед №645 от 16.11.1981 година, целият с площ 680 кв. м., актуван с АЧОС №2521 от 02. 05. 2018 г., вписан в Службата по вписвания Дв. вх. Рег №575 от 03. 05. 2018 г.

**ІІ. Общински съвет - Момчилград на основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 38, ал. 2 от Закона за общинската собственост във връзка с чл. 63, ал. 2 от Наредбата за реда за придобиване, управление и разпореждане с общинско имущество реши:**

**1**. Дава съгласие да се учредивъзмездно Право на строеж – надстрояване на на съществуваща едноетажна жилищна сграда с два жилищни етажа, единият от които е използваем тавански етаж със със застроена площ 135.87 кв.м. и разгъната застроена площ 271.74 кв.м., построена с отстъпено право на строеж в УПИ ІІ, пл.сн.№29, кв.9 по действащия ПУП на с.Прогрес, одобрен със заповед №645 от 16.11.1981 година, целият с площ 680 кв.м., актуван с АЧОС №2521 от 02.05.2018 г., вписан в Службата по вписвания Дв. вх. Рег №575 от 03. 05. 2018 г. в полза на **Фахри Юсеин Махмуд**  с постоянен адрес с. Прогрес, община Момчилград.

**2.** На основание чл. 41, ал. 2 от Закона за общинската собственост ОбС одобрява оценката изготвена от лицензиран оценител в размер на **2 610 лв.**

Сделката не се облага с ДДС.

**ІІІ.** Възлага на кмета на общината на основание чл. 38, ал. 4 от ЗОС да издаде заповед и сключи договор за учредяване правото на пристрояване по т. 1 и т. 2.

**РЕШЕНИЕ №84**

**Общински съвет - Момчилград на основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 8, ал. 9, чл. 35, ал. 3 и чл. 41, ал. 2 от Закона за общинската собственост, във връзка с чл. 49 и чл. 50 от Наредбата за реда за придобиване, управление и разпореждане с общинско имущество реши:**

***1. Да бъде актуализиран Раздел ІІІ. Г. „Продажби на имоти-частна общинска собственост на собственици на законно построени жилищни и нежилищни сгради”*** от Програмата за управление и разпореждане с имоти - общинска собственост в община Момчилград през 2018 година с нов имот под №4, а именно: „Застроен урегулиран поземлен имот ІІІ (три), пл. сн. №49 (четиридесет и девет), кв. 10 (десет) по действащия ПУП на с. Груево, одобрен със заповед №551 от 16. 09. 1983 година, целият с площ 520 (петстотин и двадесет) кв. м, актуван с АЧОС №2510/19. 04. 2018 г. вписан в службата по вписвания с Дв вх. Рег. №507 от 20. 04. 2018 година”.

**2.** Дава съгласие **Мехмед Хълми Халил** да придобие право на собственост върху Застроен урегулиран поземлен имот ІІІ (три), пл.сн.№49 (четиридесет и девет), кв.10(десет) по действащия ПУП на с. Груево, одобрен със заповед №551 от 16.09.1983 година, целият с площ 520 (петстотин и двадесет) кв. м, актуван с АЧОС №2510/19. 04. 2018 г. вписан в службата по вписвания с Дв вх. Рег.№507 от 20. 04. 2018 година, върху който законно е построена собствената му двуетажна масивна жилищна сграда, съгласно нот.акт №190, т.VІ, рег.№8333, дело №1190 от 2007 година.

**2. 1.** На основание чл. 41, ал. 2 от Закона за общинската собственост ОбС одобрява оценката изготвена от лицензиран оценител **в размер на 5 360 лв.**

Сделката се облага с ДДС.

2**. 2.** Възлага на кмета на общината на основание чл. 35, ал. 6 от ЗОС и във връзка с чл. 50 от Наредбата за реда за придобиване, управление и разпореждане с общинско имущество да издаде заповед и сключи договор за продажба на имота по т. 2 и т. 2. 1.

**РЕШЕНИЕ №85**

**І. На основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 8, ал. 9, чл. 38, ал. 2 от ЗОС и във връзка с чл. 65, ал. 2 от Наредбата за реда за придобиване, управление и разпореждане с общинско имущество реши:**

1. Да бъде актуализиран**Раздел ІІІ, т. В «Имоти върху които Община Момчилград, има намерение да учреди право на строеж»** с нов имот под №2 „Учредяване право на пристрояване (удължаване) на съществуваща тераса към магазин за промишлени стоки с площ 4.90 кв., собственост на **Сабри Алиосман Сюлейман,** находящ се на първи етаж в жилищен блок „Незабравка” на ул.”Маказа” №7, построен в УПИ VІІІ, пл. сн. №673, кв. 40 по действащия ПУП на Момчилград, целият с площ 542 кв. м., актуван с АЧОС №2522 от 08.05.2018 г., вписан в Службата по вписвания с Дв. вх. рег. №603 от 09. 05. 2018 г.”

**2**. Дава съгласие да се учредивъзмездно право на строеж-пристрояване (удължаване) на съществуваща тераса към магазин за промишлени стоки с площ 4.90 кв., собственост на **Сабри Алиосман Сюлейман,** находящ се на първи етаж в жилищен блок „Незабравка” на ул. ”Маказа” №7, построен в УПИ VІІІ, пл. сн. №673, кв. 40 по действащия ПУП на Момчилград, целият с площ 542 кв. м., актуван с АЧОС №2522 от 08.05.2018 г., вписан в Службата по вписвания с Дв. вх. рег. №603 от 09. 05. 2018 г.

Правото на пристрояване да се осъществи по одобрения с Решение №13 от протокол №4 от заседание на ЕСУТ на 12. 04. 2017 г. инвестиционен проект.

2**.1.** На основание чл. 41, ал. 2 от Закона за общинската собственост ОбС одобрява пазарната оценка изготвена от лицензиран оценител **в размер 210 лв.** Сделката не се облага с ДДС.

**ІІ.** Възлага на кмета на общината на основание чл. 38, ал. 4 от ЗОС да издаде заповед и сключи договор за учредяване правото на пристрояване по т.1.

**РЕШЕНИЕ №86**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА и във връзка с чл. 36, ал. 1, т. 1 от ЗОС, Общински съвет - Момчилград реши:**

**І.** **Дава съгласие** да се извърши делба на:

**1.** Поземлен имот с идентификатор 36350.10.801, с начин на трайно ползване: пасище, местност „Сърт тарла”, девета категория на земята, с площ 15 298 кв.м. по Кадастралната карта и кадастралните регистри на землище Карамфил, при граници и съседи на имота: 36350.10.355, 36350.10.356, 66500.60.11, 66500.60.7, 16287.23.277, 36350.10.800, 16287.23.278, 36350.10.274, 36350.10.211, 36350.10.314, **като се обособят пет имота, както следва:**

**1.1.** Поземлен имот с идентификатор 36350.10.898 с начин на трайно ползване: пасище, местност „Сърт тарла”, девета категория на земята, с проектна площ 1426.43 кв.м. по Кадастралната карта и кадастралните регистри на землище Карамфил.

**1.2.** Поземлен имот с идентификатор 36350.10.901 с начин на трайно ползване: местен път, местност „Сърт тарла”, девета категория на земята, с проектна площ 315.63 кв.м. по Кадастралната карта и кадастралните регистри на землище Карамфил.

**1.3**. Поземлен имот с идентификатор 36350.10.902 с начин на трайно ползване: пасище, местност „Сърт тарла”, девета категория на земята, с проектна площ 2398.55 кв.м. по Кадастралната карта и кадастралните регистри на землище Карамфил.

**1.4**. Поземлен имот с идентификатор 36350.10.903 с начин на трайно ползване: пасище, местност „Сърт тарла”, девета категория на земята, с проектна площ 8230.95 кв.м. по Кадастралната карта и кадастралните регистри на землище Карамфил.

**1.5.** Поземлен имот с идентификатор 36350.10.904 с начин на трайно ползване: пасище, местност „Сърт тарла”, девета категория на земята, с проектна площ 3119.57 кв.м. по Кадастралната карта и кадастралните регистри на землище Карамфил.

В новообразуваният поземлен имот попадат сградите собственост на Кольо Евгениев Енчев.

**ІІ.** Дава съгласие изграденият и съществуващ път до сградите да бъде отразен правилно в КК.

**ІІІ.** Възлага на Кмета на Община Момчилград да извърши всички необходими действия по настоящото решение.

**РЕШЕНИЕ №87**

**Общински съвет - Момчилград на основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 8, ал. 9, чл. 35, ал. 3 и чл. 41, ал. 2 от Закона за общинската собственост, във връзка с чл. 49 и чл. 50 от Наредбата за реда за придобиване, управление и разпореждане с общинско имущество реши:**

***1. Да бъде актуализиран Раздел ІІІ. Г. „Продажби на имоти-частна общинска собственост на собственици на законно построени жилищни и нежилищни сгради „***от Програмата за управление и разпореждане с имоти-общинска собственост в община Момчилград през 2018 година с нов имот под №5, а именно: „Продажба на 396.05 кв.м. земя-частна общинска собственост, върху която законно е построена собствената им едноетажна масивна сграда със сутерен, построен в урегулиран поземлен имот V(пет), пл. сн. №962 (деветстотин шестдесет и две), кв.53 (петдесет и три) по действащия ПУП на Момчилград, одобрен със заповед №367 от 12.12.1988 г., изм.ПУП-ПРЗ със зап.№РД-19-151/21.03.2013 г. целият с площ 2025 (две хиляди двадесет и пет) кв. м, актуван с АЧОС №2527/21.05.2018 г. „

**2.** Дава съгласие **Айше Мустафа Юмер и Мехмед Салиф Юмер** – собственици на Самостоятелен обект №1 със самостоятелен вход и **Шахси Мехмед Ибрям и Садет Хасан Ибрям**-собственици на Самостоятелен обект №2 със самостоятелен вход от едноетажна масивна сграда със сутерен, построена с отстъпено право на строеж, да придобият право на собственост върху 396.05 кв.м. земя-частна общинска собственост от урегулиран поземлен имот V(пет), пл.сн.№962 (деветстотин шестдесет и две), кв.53(петдесет и три) по действащия ПУП на Момчилград, одобрен със заповед №367 от 12.12.1988 г., изм.ПУП-ПРЗ със зап.№РД-19-151/21.03.2013 г., целият с площ 2025 (две хиляди двадесет и пет) кв. м, актуван с АЧОС №2527/21.05.2018 г.

2.1. На основание чл. 41, ал. 2 от Закона за общинската собственост ОбС одобрява оценката изготвена от лицензиран оценител в размер на **16 200**  **лв.**

Сделката не се облага с ДДС.

2.2. Възлага на кмета на общината на основание чл. 35, ал. 6 от ЗОС и във връзка с чл. 50 от Наредбата за реда за придобиване, управление и разпореждане с общинско имущество да издаде заповед и сключи договор за продажба на имота по т. 2 и т.2. 1.

**РЕШЕНИЕ №88**

**I. Общински съвет - Момчилград на основание чл. 21, ал. 1, т. 11 от ЗМСМА и чл. 124 а, ал. 1 от ЗУТ , във връзка с чл. 131, ал. 1 от ЗУТ:**

- Разрешава изработване проект на Подробен устройствен план - Парцеларен план (ПУП-ПП) за Поземлен имот (ПИ) 02292.22.12 (горска територия – частна държавна собственост) за обект: „Кабелна електронно съобщителна линия” в землището на с. Балабаново, община Момчилград

Проектът да се представи в един оригинал на хартиен носител и в цифров вид върху технически носител и две копия на хартиен носител и в цифров вид върху технически носител, съгласно чл. 65 ал.6 т.4 от Наредба №8 за обема и съдържанието на устройствените планове и на PDF формат.

Проектът да се съгласува с „Електроразпределение Юг” ЕАД (ЕР Юг) при внасяне на ПУП - ПП за процедиране и одобряване.

II. Възлага на Кмета на Община град Момчилград да извърши последващите, съгласно Закона действия.

**РЕШЕНИЕ №89**

**На основание чл. 21, ал. 1, т. 11 от ЗМСМА, във връзка с чл. 129, ал. 1 от ЗУТ, Общински съвет Момчилград реши:**

1. Одобрява ПУП - ПП (Подробен устройствен план - парцеларен план) в землище гр. Момчилград с ЕКАТТЕ 48996, за обект: „Подземно електрозахранващо кабелно трасе от трафопост БКТП 37-37 до поземлени имоти 039180, 039181, 039182, 039184, 039185, 039186 в местността «Коджа тарла», община Момчилград”, с възложител Нурхан Лютви Али.

2. Възлага на кмета на общината да извърши действията по изпълнение на решението.

**РЕШЕНИЕ №90**

**На основание чл. 21, ал. 1, т. 11 от ЗМСМА, във връзка с чл. 124а, ал. 1 от Закона за устройство на територията и чл. 30, ал. 3 от Правилника за прилагане на Закона за опазване на земеделски земи и след дадено положително становище на главния архитект Общински съвет – Момчилград реши:**

Разрешава на инж. Живка Ковачева – изпълнителен директор на «Горубсо –Кърджали « АД, гр. Кърджали:

Изготвяне на ПУП - ПРЗ (Подробен устройствен план- план за регулация и застрояване) работен устройствен план, парцеларен план за елементи на техническата инфраструктура извън границите на урбанизираните територии в землище на с. Седефче и с.Конче, община Момчилград включващ следните поземлени имоти:

65944.11.20, 65944.11.21, 65944.11.22, 65944.11.23, 65944.11.24, 65944.11.26, 65944.11.29, 65944.11.30, 65944.11.46, 65944.11.47, 65944.11.48, 65944.11.60, 65944.11.459, 65944.11.469, 65944.11.470, 65944.11.471, 65944.11.5000 от землище с.Седефче и имоти с номера 38409.503.1, 38409.503.2, 38409.503.3, 38409.503.4,38409.503.5, 38409.503.6, 38409.503.7, 38409.503.8, 38409.503.13, 38409.503.15, 38409.503.16, 38409.503.21

от землище с. Конче, община Момчилград и одобрява съответното задание за проектиране .

**РЕШЕНИЕ №91**

**На основание чл. 21, ал. 2 от ЗМСМА, Общински съвет – Момчилград реши:**

Приема измененията и допълненията в Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет на община Момчилград, както следва:

**Чл.17.**(1) Основните бюджетни взаимоотношения, включително размерът им по видове между общинските бюджети и централния бюджет се приема със закона за държавния бюджет за съответната година.

**Чл.18.**(1) Бюджетните взаимоотношения на общинския бюджет с централния бюджет включват:

1. трансфери за:

а) обща субсидия за финансиране на делегираните от държавата дейности;

б) местни дейности - обща изравнителна субсидия и за зимно поддържане и снегопочистване на общински пътища;

в) целева субсидия за капиталови разходи;

г) други целеви разходи, включително за местни дейности;

д) финансови компенсации от държавата;

2. временни безлихвени заеми.

**Чл.19.**(1) Държавата финансира делегираните на общините държавни дейности с обща субсидия за тези дейности за сметка на централния бюджет, както и за сметка на бюджетите на първостепенните разпоредители с бюджет по държавния бюджет, които провеждат съответните области на политики

**Чл.21.**(3)**(нова)**Извън случаите по чл. 51, ал. 2 от ЗПФ бюджетните взаимоотношения между бюджетите на общините и централния бюджет могат да се променят по реда на раздел II на глава осма от съответния орган, включително за сметка на намаление на бюджетното взаимоотношение на бюджета на първостепенен разпоредител с бюджет по държавния бюджет с централния бюджет, при изпълнение на области на политики, проекти, програми и възлагане на дейности

**Чл.23.(1)** т.1. одобрената от Министерския съвет средносрочна бюджетна прогноза, включително размера на основните бюджетни взаимоотношения на бюджетите на общините с централния бюджет, както и одобрената по реда на чл.22, ал.6 от настоящата Наредба за бюджетна прогноза;

**Чл.25.(3)**. т.6. разчетите за финансиране на капиталови разходи, включително разпределението на целевата субсидия за капиталови разходи, определена със закона за държавния бюджет за съответната година, по обекти за строителство и основен ремонт, за придобиване на материални и нематериални дълготрайни активи и за проучвателни и проектни работи, включително за съфинансиране и за плащания по заеми за капиталови разходи;

(8**)(нова)** При изчисляването на средногодишния размер на показателите по ал. 3, т. 1 и 2 се включват и съответните отчетени разходи на разпоредителите с бюджет от по-ниска степен по бюджета на общината за последните четири години, включително когато бюджетите им в рамките на този период са били част от бюджета на друг първостепенен разпоредител с бюджет.

(9) **(нова)**Когато първостепенният разпоредител и/или разпоредители с бюджет от по-ниска степен по бюджета на общината са право-приемници на бюджетна организация, чийто бюджет е бил част от бюджета на друг първостепенен разпоредител с бюджет, ал.8 се прилага за отчетените съответни разходи на бюджетната организация за последните четири години до преобразуването ѝ.

**Чл.28.**(8)(**нова)** Постъпилите по бюджетите на общините средства от трансфери, които не са усвоени към края на текущата бюджетна година, може да се разходват за същата цел през следващата бюджетна година, като при остатък той се възстановява в държавния бюджет в срок един месец от приключването на разплащанията, но не по-късно от 20 декември

**Чл.28.**(9) **(нова)** Постъпилите по бюджетите на общините средства от трансфери за обща субсидия за финансиране на делегираните от държавата дейности; местни дейности - обща изравнителна субсидия и за зимно поддържане и снегопочистване на общински пътища и целева субсидия за капиталови разходи не се възстановяват и може да се разходват за същите цели и през следващите бюджетни години.

**Чл. 30.**(3) **(нова)** Постъпления от продажба на общински нефинансови активи се разходват само за финансиране на изграждането, за основен и текущ ремонт на социална и техническа инфраструктура, както и за погасяване на ползвани заеми за финансиране на проекти на социалната и техническата инфраструктура и за погасяване на временни безлихвени заеми, отпуснати по реда на чл. 130ж, ал. 1 от ЗПФ.

**Чл. 31.(1)** Не се допуска извършването на разходи, натрупването на нови задължения за разходи и/или поемането на ангажименти за разходи, както и започването на програми или проекти, които не са предвидени в годишния бюджет на общината.

(2) **(нова)** Не се допуска поемането на ангажименти за разходи от кметовете на общини, ако общината не е привела показателите си за поети ангажименти и задължения за разходи в съответствие с ограниченията по чл. 94, ал. 3, т. 1 и 2 от ЗПФ.

(3) (**нова)** Не се допуска натрупването на нови задължения за капиталови разходи и/или поемането на ангажименти за капиталови разходи за сметка на приходи, ако планираните по бюджета на общината приходи не се изпълняват.

(4) **(нова)** Не се допуска увеличение на наличните по бюджета на общината към края на годината просрочени задължения спрямо отчетените към края на предходната година, ако наличните към края на предходната година просрочени задължения надвишават 5 на сто от отчетените разходи.

**РЕШЕНИЕ №92**

**На основание чл. 21, ал. 2 от ЗМСМА, Общински съвет – Момчилград реши:**

Приема Предложение от Кмета на община Момчилград запредприемане на всички необходими действия от страна на Агенция „Пътна инфраструктура” за извършване на основен ремонт на Път 5901 Момчилград – Равен – Нановица – Гургулица – Зорница, от км 0+000 до км. 27+400 с обща дължина 27,400 км, от III – класен и Републикански път III – 592 Момчилград – Подкова с дължина от км 0+000 до км. 11+171 с обща дължина 11,171 км, които са част от Републиканската пътна мрежа.

***ДО***

***ПРЕДСЕДАТЕЛЯ НА***

***УПРАВИТЕЛЕН СЪВЕТ НА***

***АГЕНЦИЯ „ПЪТНА ИНФРАСТРУКТУРА”***

***пл. „Македония” №3, гр. София***

***КОПИЕ:***

***ДО***

***ДИРЕКТОРА НА***

***ОБЛАСТНО ПЪТНО УПРАВЛЕНИЕ***

***гр. КЪРДЖАЛИ***

*С настоящото предложение Общински съвет Момчилград настоява да бъдат предприети всички необходими действия от страна на Агенция „Пътна инфраструктура” за извършване на основен ремонт на Път 5901 Момчилград – Равен – Нановица – Гургулица – Зорница, от км 0+000 до км. 27+400 с обща дължина 27,400 км, от III – класен и Републикански път III – 592 Момчилград – Подкова с дължина от км 0+000 до км. 11+171 с обща дължина 11,171 км, които са част от Републиканската пътна мрежа*

*Състоянието на пътя е* ***крайно незадоволително с много дупки в асфалтовата настилка, неравности, затлачени канавки, непочистени храсти и дървета, а участъка от Нановица до Зорница е в окаяно състояние и с малък габарит, водостоци с малки отвори и проводимост, която при проливни дъждове не може да поеме количеството вода и това води до прекъсване на пътя, а селата остават с дни без връзка****.*

*Същото е и състоянието на Републикански път III – 592 Момчилград – Подкова с дължина от км 0+000 до км. 11+171 с обща дължина 11,171 км.*

*Пътищата са опасни и движението по тях, може да предизвика тежки произшествия и да бъдат отнети човешки животи, ако не бъдат взети съответните мерки.*

*Настояваме Агенция „Пътна инфраструктура” в най кратък срок да осигури необходимите средства и да извърши основен ремонт на двата пътя от Републиканската пътна мрежа.*

**ПРЕДСЕДАТЕЛ: (П)**

**(Юмер Юсеин)**